**Zápisnica zo zasadnutia predsedníctva súchno banská bystrica, 26.11.2020**

Prítomní: podľa prezenčnej listiny

**Program:**

1./ Otvorenie

2./ Kontrola plnenia úloh

3./ KKA 2021

4./ Vystavenie PP pre CHS Kati-Vlčí mak

5./ Stanovisko p. Reháka k poskytnutému krmivu na OV 28.4.2018

6./ Vyúčtovanie HŠV NO 2020 Beckov

7./ Žiadosť p. Dávida Štofaníka o zaradenie medzi bonitačných figurantov

8./ Žiadosť z Kanady o vyhodnocovanie RTG na Slovensku

9./ Žiadosť p. Hromadu o zápis importu suky Oja Stary samotar

10./ Rôzne

11./ Záver

**1./ Otvorenie**

Zasadnutie otvoril, prítomných privítal predseda p. Albín Majsniar a predniesol návrh programu zasadnutia.

*Program bol jednohlasne schválený.*

**2./ Kontrola plnenia úloh**

Pridelené úlohy jednotlivým členom sú splnené, prípadne v ďalšom riešení.

**3./ KKA 2021**

Predsedníctvo prejednalo došlé žiadosti o usporiadanie chovateľských akcií na rok 2021 a rozhodlo nasledovne:

**Oblastné výstavy:**

Ruské Pekľany, Košice-Anička, Svidník, Slovenský raj-Smižany, Zubrohlava, Pobedim, Dunajská Streda, Závod

**Bonitácie:**

Kežmarok, Košice-Anička, Štrba, Lučenec, Banská Belá, Vyhne, Brezno, Sĺňava, Závod, Dolná Mariková

**HŠV NO:**

Beckov

**Körung:**

Vyhne, Dunajská Streda, Banská Bystrica, Zubrohlava

Termíny jednotlivých akcií budú vzhľadom na situáciu s COVID-19 zverejnené podľa aktuálnej situácie v daných regiónoch a po dohode s usporiadateľmi.

**4./ Vystavenie PP pre CHS Kati-Vlčí mak**

Predsedníctvo SÚCHNO rozhodlo o vydaní preukazov o pôvode pre „W“ vrh chovateľskej stanice Kati-Vlčí mak po doložení overenej DNA na rodičov z Nemecka.

**5./ Stanovisko p. Reháka k poskytnutému krmivu na OV 28.4.2018**

*Predsedníctvo SÚCHNO berie na vedomie prijaté stanovisko p. Reháka.*

**6./ Vyúčtovanie HŠV NO 2020 Beckov**

Usporiadateľ HŠV NO KK Beckov predložil vyúčtovanie HŠV NO, ktorá sa konala v dňoch 19. – 20.9.2020 v Beckov s finančnou podporou SÚCHNO. Finančné prostriedky boli účelovo použité v zmysle Zmluvy o usporiadaní športovo-kynologickej akcie na Slovensku s podporou SÚCHNO.

*Predsedníctvo SÚCHNO berie vyúčtovanie na vedomie.*

**7./ Žiadosť p. Dávida Štofaníka o zaradenie medzi bonitačných figurantov**

Predsedníctvo SÚCHNO prijalo dňa 30.6.2020 žiadosť p. Dávida Štofaníka o zaradenie do skupiny bonitačných figurantov. Vzhľadom na nedostatok bonitačných figurantov pre oblasť Východ predsedníctvo schválilo preskúšanie p. Dávida Štofaníka. Preskúšanie sa uskutočnilo dňa 18.7.2020 v Poprade, skúšajúcimi boli p. Sudimák a p. Bihari.

*Predsedníctvo SÚCHNO schvaľuje zaradenie p. Dávida Štofaníka do zoznamu bonitačných figurantov.*

**8./ Žiadosť z Kanady o vyhodnocovanie RTG na Slovensku**

Sekretariát prijal žiadosť G.S.D.C.C. klubu z Kanady o spoluprácu pri vyhodnocovaní RTG na DBK+DLK. Vzhľadom na to, že zo žiadosti nie je úplne jasné, o akú poluprácu by sa malo jednať, predsedníctvo prostredníctvom Mgr. Štaudingera požiada Kanadský klub o upresnenie a špecifikáciu jednotlivých úkonov, o ktoré by mali záujem.

*Predsedníctvo SÚCHNO berie na vedomie prijatú žiadosť a poveruje Mgr. Štaudingera ďalším jednaním s G.S.D.C.C. klubom z Kanady.*

**9./ Žiadosť p. Hromadu o zápis importu suky Oja Stary samotar**

Sekretariát obdržal písomnú žiadosť od p. Hromadu o zápis importu a zaslanie podkladov na vyhodnotenie RTG na DBK+DLK pre suku NO Oja Stary samotar do Nemecka. Vzhľadom na to, že je dôvodné podozrenie, že uvedená suka pochádzajúca zo spojenia Brutus King Regen x Rapunzell vom Kapellenberg, teda z vrhu, ktorý bol v NK zverejnený ako krytie zahraničného psa a suky zapožičanej na Slovensko (rozdiel v dátume narodenia 3 dni) bez predchádzajúceho súhlasu Chovateľskej skupiny SÚCHNO, HPK SÚCHNO prostredníctvom SKJ požiada Plemennú knihu v Maďarsku, aby zaslala písomné stanovisko, na základe akých dokladov bol vrh zapísaný na chovateľa Jána Gecelovského, nakoľko uvedený vrh bol riadne skontrolovaný príslušným poradcom chovu SÚCHNO a tetovaný na Slovensku.

V tejto súvislosti zašle SÚCHNO prostredníctvom SKJ na FCI, WUSV a SV oznámenie o porušovaní predpisov SKJ, FCI a WUSV a bude žiadať záväzné písomné stanovisko.

Preukaz o pôvode bude zaslaný na vyhodnotenie RTG na DBK+DLK spolu so žiadosťou o zaslanie záväzného stanoviska.

**10./ Rôzne**

a./ Sekretariát obdržal e-mailovú žiadosť Prednostky MsÚ v Senici o zaslanie stanoviska vo veci podnetu sťažovateľa na chovateľskú stanicu psov v Senici (Dušan Rehák).

*Predsedníctvo odošle písomnú odpoveď prostredníctvom sekretariátu SÚCHNO.*

b./ Sekretariát obdržal žiadosti o predĺženie chovnosti od majiteľov E. Ležoviča a D. Bubeníka o predĺženie chovnosti jedincom, ktorým končí chovnosť 31.12.2020.

*Predsedníctvo SÚCHNO vzhľadom na situáciu s COVID-19 rozhodlo o predĺžení chovnosti jedincom, ktorým končí chovnosť 31.12.2020 o jeden rok,* ***teda do 31.12.2021****.*

c./ Sekretariát obdržal e-mailový podnet p. Martina Čierneho na Členskú schôdzu SÚCHNO o zrušenie tetovania NO.

*Predsedníctvo berie podnet na vedomie a predloží ho na najbližšiu Členskú schôdzu SÚCHNO.*

d./ J. Adamuščin sa dotazoval, či je možné odvolanie sa voči výsledkom RTG na DBK+DLK v Nemecku a akým spôsobom. Odpovedal Mgr. Kočajda, že v priloženom liste je vždy uvedený termín a spôsob vrátane e-mailového kontaktu, kde sa môže nespokojný majiteľ obrátiť. Vysvetlil mu aj detailný postup odvolania.

e./ A. Strasser sa opakovane dotazoval o možnosti informovať členov SÚCHNO o degeneratívnej myelopatii. Odpovedal I. Kočajda, že kynologická verejnosť už bola s týmto ochorením oboznámená prostredníctvom NK a je na dobrovoľnosti chovateľov, či si takého vyšetrenie zabezpečia. Napriek týmto predchádzajúcim upovedomeniam spracuje A. Strasser v spolupráci s Mgr. I. Kočajdom článok do NK, ktorý by chovateľom bližšie a zrozumiteľnejšie ozrejmil toto ochorenie.

f./ Členovia predsedníctva si rozvrhli napísanie úvodníkov do NK na rok 2021 nasledovne:

1-2/2021 Albín Majsniar

3-4/2021 Ján Sudimák

5-6/2021 Mgr. Igor Lengvarský

7-8/2021 Anton Strasser

9-10/2021 Mgr. Juraj Štaudinger

11-12/2021 Mgr. Ivan Kočajda

g./ Mgr. Štaudinger upozornil jednotlivých členov o účinnosti novej Vyhlášky č. 283/2020 o chove spoločenských zvierat a odporučil preštudovať si ju.

h./ Predsedníctvo schválilo odmenu pracovníčke vo výške 500,-. €

ch./ Predsedníctvo vzhľadom na situáciu s COVID-19 neurčilo termín Členskej schôdze SÚCHNO a bude sa ním zaoberať podľa aktuálnej situácie.

**11./ Záver**

Zasadnutie ukončil a prítomným za účasť sa poďakoval predseda A. Majsniar.

Zapísala: R. Chlebanová